
Da li je dozvoljeno ženi da učestvuje sa muškarcima u obavljanju dženaze namaza?


* 
* 
* 
* 
* 
* 
* 

 
Da li je dozvoljeno ženi da učestvuje sa muškarcima u obavljanju dženaze namaza?

***[Pravilo](https://pitajucene.com/search/pravilo/questions/ "Pretraži pitanja o pravilima")*** kod ibadeta jeste da su oni propisani i muškarcima i ženama, osim ukoliko postoji dokaz da se određeni ibadet odnosi samo na jednu skupinu. ***[Dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** ***[namaz](https://pitajucene.com/search/Namaz/questions/ "Pretraži pitanja o namazu")*** je propisana od strane Allaha i Poslanika i taj ***[propis](https://pitajucene.com/search/Propis/questions/ "Pretraži pitanja o propisima")*** obuhvata i muškarce i žene. Poznato je da u većini slučajeva samo muškarci klanjaju dženazu jer su žene više vezane za boravak u kući, međutim, kada bi se ispostavilo da nema nikog ko bi obavio dženazu, osim žena, onda je na njima obaveza da to učine. Prenosi se od Aiše da je ona pristustvovala dženazi Sa’da b. Ebi Vekkasa i nije poznato da ju je iko od ashaba zbog toga kritikovao, što ukazuje da i žene mogu klanjati dženazu. Tom prilikom će stati u saffove iza muškaraca. Prenosi se i da su žene, kao i muškarci, klanjale dženazu Poslaniku, sallallahu alejhi ve selleme. Međutim, one neće pratiti dženazu i prisustvovati ukopu, jer im je to zabranjeno.1


fusnota:  

1 Fetaval-ledžnetid-daimeti lil-buhusil-ilmijjeti vel-ifta’, 8/415-416.


Stalna komisija za naučna istraživanja i fetve


Prijevod: ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Revizija:  

***[Ersan Grahovac](https://pitajucene.com/search/Ersan+Grahovac/answers/ "Pretraži odgovore od prof. Ersan Grahovac")***  

<https://islamhouse.com/bs/fatwa/320339/>


